CELEX: 62014CN0130
Language: hu
Date: 2014-03-20 00:00:00
Title: C-130/14. sz. ügy: 2014. március 20-án benyújtott kereset – Európai Bizottság kontra Belga Királyság

26.5.2014   
            
            
               HU
            
            
               Az Európai Unió Hivatalos Lapja
            
            
               C 159/16
            
         2014. március 20-án benyújtott kereset – Európai Bizottság kontra Belga Királyság
   (C-130/14. sz. ügy)
   2014/C 159/22
   Az eljárás nyelve: francia
   
      Felek
   
   
      Felperes: Európai Bizottság (képviselők: W. Mölls, J.-F. Brakeland meghatalmazottak)
   
      Alperes: Belga Királyság
   
      Kereseti kérelmek
   
   
               —
            
            
               A Bíróság állapítsa meg, hogy a Belga Királyság – mivel olyan szabályokat tart fenn, amelyek megtagadják a jövedelmüket kizárólag vagy csaknem kizárólag Belgiumban (Région wallonne [vallon régió]) szerző külföldi illetőségű adóalanyoktól, hogy a Caisse d’Investissement de Wallonie [vallóniai beruházási pénztár] létrehozásáról, valamint ennél a pénztárnál részvények, illetve kötvények jegyzése esetén személyi jövedelemadó-csökkentés megállapításáról szóló, 2009. április 3-i rendelet alapján a vallon régióban élő belföldi illetőségű adóalanyok részére biztosított személyi jövedelemadó-csökkenésben részesüljenek – nem teljesítette az Európai Unió működéséről szóló szerződés 45. cikkéből és az Európai Gazdasági Térségről szóló megállapodás 28. cikkéből eredő kötelezettségeit;
            
         
               —
            
            
               a Belga Királyságot kötelezze a költségek viselésére.
            
         
      Jogalapok és fontosabb érvek
   
   A vallon régió 2009. április 3-i rendeletével a Caisse d’Investissement de Wallonie által kibocsátott részvények, illetve kötvények jegyzésével kapcsolatban az adócsökkentést kizárólag a vallon régióban élők számára biztosítják. A Bizottság úgy véli, hogy egy ehhez hasonló rendelkezés hátrányos megkülönböztetést képez a jövedelmüket kizárólag vagy csaknem kizárólag Belgiumban szerző külföldi illetőségű adóalanyokkal szemben. Következésképpen ez a rendelkezés nem összeegyeztethető az EUMSZ 45. cikkel és az Európai Gazdasági Térségről szóló megállapodás 28. cikkével, amelyeket a Bíróság a Schumacker- (1) és a Wielockx-ügyben (2) értelmezett.
   
      (1)  Schumacker-ítélet, C-279/93, EU:C:1995:31.
   
      (2)  Wielockx-ítélet, C-80/94, EU:C:1995:271.